Passiġġier baqa’ miżmum arrestat fl-Indoneżja wara pprova jaħtaf ajurplan li niżel fl-ajruport ta’ Bali. L-ajruplan tal-linja tal-ajru Virgin Airlines tat-tip Boeing 737 niżel Bali minn Brisbane, l-Awstralja. Il-Pulizija qalu lill-istazzjon televisiv Indonżjan li passiġġier ipprova jidħol fil-parti ta’ quddiem tal-ajruplan u jieħu l-kontroll tal-ajruplan. Intqal li dan il-passiġġier ġie arrestat. Kelliem għall-air force Indonżjana qal li t-truppi telgħu fuq l-ajurplan li niżel Bali minn Brisbane, l-Awstralja. Uffiċjal tal-Virgin Airline kien ikkwotat jgħid li l-passiġġier kien xurban u li l-ajruplan ma nħatafx. Virgin Blue Airlines, magħrufa wkoll bħala Virgin Australia, hija t-tieni l-akbar linja tal-ajru tal-pajjiż. Bdiet fis-sena 2000 b’żewġ ajruplani u espandiet biex illum isservi 29 belt fl-Awstralja, New Zealand, Balii, l-Indoneżja, Phuket fit-Tajlandja, Abu Dhabi u Los Angeles.